Megyn Kelly

thumb

Megyn Marie Kelly (varem ka Megyn Kendall"New Year, New Name – FishbowlDC". Mediabistro.com. 02.01.2007.; sündinud 18. novembril 1970) on USA ajakirjanik. Ta on endine Fox News Channeli ja praegune NBC Newsi saatejuht ja poliitikakommentaator.

Ta oli 2014. aastal ajakirja Time maailma saja mõjukaima inimese nimekirjas."Time 2014 100 Most Influential People". Time.com. 23.04.2014.

Elukäik
Kelly õppis Syracuse'i ülikoolis politoloogiat ja seejärel Albany õiguskoolis õigusteadust.On Air Personalities – Megyn Kelly. Fox. Pärast ülikooli lõpetamist 1995. aastal töötas ta Bickel & Brewer LLP advokaadibüroos Chicagos ning hiljem oli advokaat prestiižses Jones Day advokaadibüroos. 

Advokaaditöö kõrvalt osales Kelly ajakirjanduskursustel. 2003. aastal kolis ta Washingtoni, kus asus tööle telekanali WJLA-TV reporterina.Howard Kurtz. For Megyn Kelly, a quick rise at Fox. Washington Post. 16.04.2008. 2004. aastal alustas ta tööd Fox Entertainment Groupi reporterina ja lõi edaspidi kaasa mitmes Foxi saates, kommenteerides poliitikat ja õigusloomet. Uudistesaate "American Newsroom" kaassaatejuhiks saanult kolis Kelly New Yorki. 1. veebruaril 2010 hakkas ta juhtima kahetunnist saadet "America Live". 2010. aastal vaatas saadet keskmiselt 1 293 000 inimest."Megyn Kelly Sees Biggest Year to Year Ratings Increased at Fox News". Business Insider.30.11.2010. 7. oktoobrist 2013 juhib Kelly argipäeviti tunniajast saadet "The Kelly File". 

Detsembris 2013 tekitas poleemikat see, kui Kelly ütles reaktsioonina ühele Slate'is ilmunud blogipostitusele,Aisha Harris. "Santa Claus Should Not Be a White Man Anymore". Slate. 10.12.2013. et jõuluvana on valgenahaline (ja ei saa olla näiteks mustanahaline). Ta ütles ka, et Jeesus oli valgenahaline.Megyn Kelly says 'Santa is white' remarks were tongue-in-cheek. Fox News. 13.12.2013. Teiste seas tegid Kelly sõnade üle nalja Jon Stewart,"Jon Stewart Hits Back At Megyn Kelly's 'White Santa' Defense". Huffington Post. 17.12.2013. Stephen Colbert"Stephen Colbert Mocks Megyn Kelly's Santa Comments". Huffington Post. 13.12.2013. ja Rachel Maddow. "The Rachel Maddow Show. This Week in God". MSNBC. 14.12.2013. Kaks päeva hiljem ütles Kelly, et oli rääkinud seda naljaga pooleks"Megyn Kelly said Santa and Jesus are white. Really?". Christian Science Monitor. 15.12.2013 ning möönis, et Jeesuse nahavärvi osas puudub lõplik kokkulepe."Today's News: Our Take - Megyn Kelly Stands By "Santa Is White" Remarks". Stuttgart Daily Leader. 14.12.2013.

6. augustil 2015 Clevelandis toimunud Vabariikliku Partei presidendikandidaatide debatis, kus Kelly osales debati moderaatorina, avaldas ta arvamust, et Donald Trumpi sugune mees ei peaks olema president. Pärast seda asus Trump teda oma Twitteri kontol ründama. Trump keeldus osalemast 28. jaanuaril 2016 Des Moinesis toimunud debatis, mille üks moderaatoreid oli Kelly.

Kelly leping Foxiga lõppes 2016. aastal, viimane "Kelly File" läks eetrisse 6. jaanuaril 2017. Pärast seda läks ta üle NBC Newsi.

Isiklikku
2006. aastal lahutas Kelly oma esimesest abikaasast Daniel Kendallist ja võttis tagasi oma neiupõlvenime.

2008. aastal abiellus ta Douglas Bruntiga."Vows – Megyn Kelly and Douglas Brunt. New York Times. 16.03.2008. Neil on kolm last: Yates, Yardley ja Thatcher."Fox News Introduces Megyn Kelly’s Third Child To Viewers: Thatcher Bray". Mediate. 26.07.2013.

Kelly peab end poliitiliselt sõltumatuks ning on hääletanud nii demokraatide kui ka vabariiklaste poolt.

15. novembril 2016 ilmus HarperCollinsi kirjastuses Kelly elulooraamat "Settle for More". Raamatus käsitles ta ka oma vaenusuhteid Donald Trumpiga. Seda ründasid Trumpi toetajad, pannes sellele ühetärniseid hinnanguid Amazon.comi arvustustes. Kuigi raamat ilmus suhteliselt väikese tiraažiga, kogus teos suhteliselt palju negatiivseid arvustusi. Väidetavalt olid ründajad saanud üleskutse negatiivsete hinnangute panemiseks Redditist Trumpi toetajate subredditist "r/The_Donald". 

Viited

Kategooria:Ameerika Ühendriikide ajakirjanikud
Kategooria:Syracuse'i ülikooli vilistlased
Kategooria:Sündinud 1970